CELEX: 32011R0762
Language: hr
Date: 2011-07-29 00:00:00
Title: Provedbena Uredba Komisije (EU) br. 762/2011 od 29. srpnja 2011. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               128
            
         32011R0762
   
               L 200/4
            
            
               SLUŽBENI LIST EUROPSKE UNIJE
            
            
               29.07.2011.
            
         
      PROVEDBENA UREDBA KOMISIJE (EU) br. 762/2011
   od 29. srpnja 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajuću u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku ostalu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koji nisu u skladu s ovom Uredbom. i to tijekom razdoblja od tri mjeseca.
            
         
               (5)
            
            
               Odbor za Carinski zakonik nije donio mišljenje u roku koji je odredio njegov predsjednik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu pod oznakom KN iz stupca 2. te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. srpnja 2011.
      
         
            Za Komisiju,
         
         
            u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Šuplji cilindrični proizvod bez navoja od čelika, koji nije od nehrđajućeg čelika, prevučen cinkom (tzv. „ekspresni čavao”). Duž jedne strane je potpuno otvoren. Jedan kraj je blago izvijen prema van. Drugi kraj ima oštre rubove.
               Proizvod se koristi kao pričvršćivač, tako da ga se čekićem zabije u izbušene rupe za, na primjer, brzo postavljanje lajsni na betonske zidove. Oštar završetak olakšava zabijanje. Kad je proizvod u cijelosti zabijen, njegova šuplja izrada, otvor duž jedne strane i jedan kraj blago izvijen prema vani osiguravaju bolje pričvršćivanje.
               
                   (1)
                  Vidjeti fotografiju.
               
            
            
               7317 00 90
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature i tekstom oznaka KN 7317 00 i 7317 00 90.
               Proizvod se ne može razvrstati u tarifni broj 7318 zato što dizajn proizvoda nije sličan ni jednom drugom proizvodu navedenom pod tim tarifnim brojem.
               Proizvod se ne može razvrstati u tarifni broj 7326 jer se ne može smatrati zidnim čavlom od čelika, s obzirom da njegov oblik ne dopušta pričvršćivanje vijaka u zidove.
               Proizvod je sličan i ima istu funkciju kao i čavao pod tarifnim brojem 7317. Da bi predmet koji se želi pričvrstiti, na primjer lajsna, ostao čvrsto osiguran, dovoljno je da se proizvod u cijelosti zabije čekićem.
               Proizvod se, stoga, razvrstava u oznaku KN 7317 00 90 kao ostali proizvodi od čelika, slični čavlima.
            
         
      
   
      (1)  Fotografija je isključivo informativne prirode